Document ID: 32013D0749

KOMISIJAS ĪSTENOŠANAS LĒMUMS
(2013. gada 10. decembris),
ar ko Portugālei atļauj izmantot noteiktas aptuvenas aplēses PVN pašu resursu bāzes aprēķinam
(izziņots ar dokumenta numuru C(2013) 8689)
(Autentisks ir tikai teksts portugāļu valodā)
(2013/749/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 13. pantu,
tā kā:
(1)
Saskaņā ar 377. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2) Portugāle var turpināt atbrīvot no nodokļa X pielikuma B daļas 2., 4., 7., 9., 10. un 13. punktā paredzētos darījumus, piemērojot nosacījumus, kas šajā dalībvalstī bija spēkā 1989. gada 1. janvārī, un šie darījumi ir jāņem vērā PVN resursu bāzes noteikšanai.
(2)
Portugāle ir lūgusi Komisijas atļauju izmantot noteiktas aptuvenas aplēses PVN pašu resursu bāzes aprēķinam, jo tā nevar veikt precīzu PVN pašu resursu bāzes aprēķinu darījumiem, kas norādīti Direktīvas 2006/112/EK X pielikuma B daļas 10. punktā. Šāds aprēķins varētu radīt nesamērīgu administratīvo slogu, kas nebūtu attaisnojams saistībā ar attiecīgo darījumu ietekmi uz Portugāles kopējo PVN pašu resursu bāzi. Portugāle var veikt aprēķinu, izmantojot aptuvenas aplēses šīs kategorijas darījumiem. Portugālei tāpēc būtu jāatļauj aprēķināt PVN pašu resursu bāzi, izmantojot aptuvenas aplēses, saskaņā ar Regulas (EEK, Euratom) Nr. 1553/89 6. panta 3. punkta otro ievilkumu.
(3)
Pārredzamības un juridiskās noteiktības labad ir lietderīgi noteikt šai atļaujai termiņu.
(4)
Šajā lēmumā paredzētie pasākumi ir saskaņā ar Padomdevējas komitejas par pašu resursiem atzinumu,
IR PIEŅĒMUSI ŠO LĒMUMU.
1. pants
Lai aprēķinātu PVN pašu resursu bāzi no 2013. gada 1. janvāra, Portugālei ir atļauts izmantot aptuvenas aplēses attiecībā uz šādām darījumu kategorijām, kas minētas Direktīvas 2006/112/EK X pielikuma B daļā:
pasažieru pārvadājumi (10. punkts).
2. pants
Šo lēmumu piemēro no 2013. gada 1. janvāra līdz 2017. gada 31. decembrim.
3. pants
Šis lēmums ir adresēts Portugāles Republikai.
Briselē, 2013. gada 10. decembrī

Labels: 2
18
15
8